KOMISIJOS SPRENDIMAS
2005 m. lapkričio 16 d.
panaikinantis sprendimą 2004/614/EB dėl apsaugos priemonių nuo didelio patogeniškumo paukščių gripo Pietų Afrikos Respublikoje
(pranešta dokumentu Nr. C(2005) 4396)
(Tekstas svarbus EEE)
(2005/799/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 6 ir 7 dalis,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 ir 6 dalis,
kadangi:
(1)
2004 m. rugpjūčio 24 d. Komisijos sprendimas 2004/614/EB dėl apsaugos priemonių nuo didelio patogeniškumo paukščių gripo Pietų Afrikos Respublikoje (3) buvo priimtas kaip atsakas į paukščių gripo protrūkį Pietų Afrikoje tarp Ratitae genties paukščių.
(2)
Pietų Afrikos Respublika pati paskelbė, kad paukščių gripo atvejų nebeužfiksuojama ir Komisijai atsiuntė galutinę ataskaitą apie gyvūnų sveikatos būklę prašydama iš dalies atitinkamai pakeisti sprendimą 2004/614/EB.
(3)
Iš galutinėje ataskaitoje pateiktos informacijos aiškiai matyti, kad paukščių gripo protrūkis Pietų Afrikos Respublikoje buvo sustabdytas ir kad ligos šalyje nebėra. Todėl apsaugos priemonės Pietų Afrikos Respublikos atžvilgiu yra nebereikalingos.
(4)
Todėl reikėtų panaikinti Sprendimą 2004/614/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2004/614/EB panaikinamas.
2 straipsnis
Valstybės narės iš dalies pakeičia priemones, kurias jos taiko importui, kad jos atitiktų šį sprendimą, ir nedelsdamos atitinkamai paskelbia patvirtintas priemones. Apie tai jos nedelsdamos praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2005 m. lapkričio 16 d.